Últimes activitats del programa municipal 'Activa Jove' de Gandia
27 juliol 2021

## Últimes activitats del programa municipal 'Activa Jove' de Gandia27 juliol 2021Última actualització: 27 juliol 2021

![](../gestion/img/a793937c01b0fe8ee99c6e018582ac14c025030c8bc9805d4700f70edd182730.jpg)  
  

Aquesta setmana finalitzen les activitats de la iniciativa municipal ‘Activa Jove’ que les regidories de Sanitat i Polítiques Saludables i Joventut de l'Ajuntament de Gandia, junt al Consell dels Joves i amb la implicació de diverses àrees del Consistori, han organitzat des del passat mes de juny amb l'objectiu d'oferir a la joventut de la nostra ciutat, tota una sèrie d'activitats gratuïtes d'oci i tallers saludables per a prevenir el consum d'alcohol i altres substàncies davant l’augment constatat entre aquest sector de la ciutadania a causa de la pandèmia.

Cal recordar que no es tracta només d’un programa lúdic i esportiu, sinó també d’un complement formatiu que dóna a conèixer el patrimoni natural i cultural de la ciutat, a més de promoure valors tan necessaris com la igualtat i la diversitat, entre altres.

Així, des de la regidoria d’Esports, **Lydia Morant** anima la joventut de la nostra ciutat a participar en les següents i últimes activitats del ‘Activa Jove’ al mes de juliol:

*   Dijous 29: Escape Room “Correteres” de 9 a 20:45 hores al Carrer Mare de Déu Blanqueta (el Grau).
*   Divendres 30: Esports a la mar amb Gandiasurf a partir de les 10 h. al Carrer de la Ribera Baixa / Platja nord de Gandia.

Per a poder participar-hi cal inscripció prèvia a [activajove.gandia.org](https://activajove.gandia.org/) o a través del codi QR que inclou els fullets del programa.